بائبلی بنیادیں - دوسرا ماڈیول - پرانے عہد نامے میں خدا کی بادشاہی
تبادلہِ خیال کے لیے سوالات
1.  اس سبق میں آپ نے سب سے اہم چیز کیا سیکھی یا اس سبق میں کون سی چیز ایسی تھی جو آپ کی سمجھ میں نہیں آئی ؟ 

2. آپ کے لیے یہ ماننا کیوں اہم ہے کہ خدا قادر مطلق ہے ؟ اگر آپ خدا کے قادر مطلق ہونے پر ایمان نہ رکھیں تو آپ کی زندگی میں کیا تبدیلی آئے گی؟ کچھ مثالیں دے کر بیان کریں ۔ 

3. جب یسو ع نے متی 6: 9-10 میں اپنے شاگردوں کو یہ دعا کرنا سکھایا " تیری بادشاہی آئے " تو آپ کے خیال میں اس سے اس کی کیا مراد تھی ؟ ہم خدا کی بادشاہی کو کن کن صورتوں میں آشکار ہوتا ہوا دیکھ سکتے ہیں ؟

4.  آپ کے لیے اس بات کی کیا اہمیت ہے کہ انسان کو خدا کی صورت اور شبیہ میں بنایا گیا ؟ اس بات پر یقین رکھتے ہوئے آپ اپنے بارے میں کیا سمجھتے ہیں ؟ اس تصور کو ذہن میں رکھتے ہوئے دوسروں کے ساتھ آپ کا رویہ کس طرح بدل جاتا ہے ، خاص طور پر ایسے لوگوں کے ساتھ جن سے محبت کرنا آسان نہ ہو ؟ 

5. پیدائش 1: 28 پڑھیں اور لکھیں کہ آپ کس کس طرح سے ان احکامات پر عمل کر سکتے ہیں ۔ صرف اپنے آس پاس کی دنیا کے بارے میں نہ سوچیں، بلکہ عمومی طور پر پورے معاشرے کے بارے میں سوچ کر جواب دیں۔

6. زمینی بادشاہی میں کیا کچھ شامل ہوتا ہے ؟ زمینی بادشاہی اور خدا کی بادشاہی میں کیا چیزیں مشترک ہیں ؟ کون سی چیزیں مختلف ہیں ؟ 

7. غور کریں کہ خدا کی بادشاہی کا تصور، نجات کے مفہوم اور مسیح کے ساتھ آپ کے رشتے کو سمجھنے کے لیے کتنا اہم ہے ۔ اس بارے میں اپنے خیالات تحریر کریں ۔ 

8. اسرائیلی قوم میں خدا کی بادشاہی کے نظریے سے ہم کیا سبق سیکھ سکتے ہیں ؟ یہ سبق آج کے چرچز کے لیے کس طرح مفید ثابت ہو سکتے ہیں ؟

9.  آپ کے خیال میں ہم کس کس طرح ذاتی نجات پر ضرورت سے زیادہ زور دینے لگتے ہیں ؟خدا کی بادشاہی کا تصور ذاتی نجات پر ضرورت سے زیادہ زور دینے کو کس طرح درست کر سکتا ہے ؟

10. آج کے دور میں آپ خدا کی بادشاہی کو کن کن صورتوں میں پھیلتا ہوا دیکھ سکتے ہیں ؟ آپ خدا کی بادشاہی کے پھیلاؤ میں کیا کردار ادا کر سکتے ہیں ؟ 

11. 
نظر ثانی اور جائزہ : وسیع اور محدود تصور :  خدا کی بادشاہی کے وسیع تصور کے مطابق وہ قادر مطلق ہے اور اس کے قادر مطلق ہونے کا اختیار پوری طرح مکمل اور اٹل ہے جو کبھی بدلتا نہیں ۔ جو کچھ ہو رہا ہے اُس کا اُس پر اختیار ہے محدود تصور کے مطابق خدا کی بادشاہی پوری تاریخ میں بڑھتی اور افزائش پاتی رہی ہے ۔ اُس کی بادشاہی ایک تاریخی عمل کے ذریعے قائم ہو رہی ہے ۔

 کیس سٹڈی : جب پیڈرو نے سنا کہ بائبل یہ سکھاتی ہے کہ خدا 100 فیصد قادر مطلق ہے—اور یہ کہ سب کچھ جو ہو رہا ہے اس پر اخُدا ہی  کا اختیار ہے —اس نے یہ نتیجہ نکالا کہ اس سے کوئی فرق نہیں پڑتا کہ ہم کیا کرتے ہیں ۔ ہم جو کچھ بھی کریں آخر میں وہی ہونا ہے جو خدا کی مرضی ہے ۔ جب جین نے یہی تعلیم سنی تو اس نے یہ نتیجہ نکالا کہ ہم تو روبوٹ ہیں اور خدا نے پہلے سے ہی یہ طے کر لیا ہوا ہے کہ ہم اس کے بنائے ہوئے پروگرام کے تحت کیا کیا کچھ کریں گے ۔ ان دونوں نے یہ نتیجہ نکالا کہ اگر خدا کا ہر چیز پر 100 فیصد کنٹرول ہے تو پھر انسانوں کی حیثیت سے ہماری ذمہ داری بے معنی ہو جاتی ہے ۔ ہمارے اعمال کی کوئی اہمیت نہیں رہ جاتی ۔
غور و خوض کرنے کے لیے سوالات 
1.  اپنے ساتھی طلباء کے ساتھ مل کر خدا کے اختیار کے بارے میں پیڈرو اور جین کے نظریات کا جائزہ لیں اور یہ بتائیں کہ ان کے خیالات کا انسانوں کے اعمال کے ساتھ کیا تعلق ہے .
2. اپنے ساتھی طلباء کے ساتھ مل کر ذیل میں دیئے گئے حوالے پڑھیں ۔ ان حوالوں میں خدا کے اختیار اور انسان کی ذمہ داری کے درمیان تعلق کو سمجھ کر اس پر گفتگو کریں ان میں سے ہر حوالے میں آپ ایک عمل ، دو عمل کرنے والے اور دو محرکات دیکھیں گے ۔
a. پیدائش 50 : 20 
b. یسعیاہ 10: 5-16
c.  اعمال 2: 22-24
3.  بائبل خدا کو 100 فیصد قادر مطلق اور بااختیار اور انسان کو 100 فیصد ذمہ دار ٹھہراتی ہے۔ اس بارے میں آپ کا کیا خیال ہے ؟ کیا آپ سمجھتے ہیں کہ آپ کے اعمال سے کوئی فرق پڑتا ہے ؟
4.  خدا کی لامحدود اختیار اور انسان کی ذمہ داری یہ واضح کرتی ہے کہ انسان کے لیے خدا کی فرمانبرداری لازم ہے ۔ کیا آپ اس متضاد تصور کو قبول کر سکتے ہیں ؟ مثال کے طور پر کیا آپ خدا پر اس لیے بھروسہ کرنے کو تیار ہیں کہ وہ قادر مطلق ہے اور اس کی بادشاہی کے قیام کے لیے دی گئی ذمہ داری قبول کر کے انسانوں کے ساتھ مل کر کام کر کے اس کے منصوبے کی تکمیل کے لیے تیار ہیں ؟
5.  اپنے ساتھی طلباء کے ساتھ مل کر گفتگو کریں : ایک طرف یہ حقیقت ہے کہ خدا ہر جگہ ہے ۔ دوسری طرف ہم یہ بھی جانتے ہیں کہ خدا کی خاص حضوری باغ عدن میں تھی اور اس کا منصوبہ یہ تھا کہ وہ اپنی خاص حضوری کو پوری دنیا میں پھیلائے۔ اب اس کی خاص حضوری مسیح کے ماننے والوں میں ہے جن میں روح القدس بستا ہے۔ آپ اس بارے میں کیا محسوس کرتے ہیں ؟ خدا کی اس خاص حضوری کو پوری دنیا میں پھیلانے کے لیے آپ کیا کر رہے ہیں ؟
6.  اپنے ساتھی طلباء کے ساتھ مل کر گفتگو کریں : نافرمانی سے پہلے خدا نے جو دنیا بنائی وہ ویران اور سنسان تھی ۔پھر اس نے چھ دن میں اسے شکل و صورت دی اور اسے معمور کیا۔ خدا نے یہ سارا عمل چھ دنوں میں کرنے کی بجائے یہ کیوں نہیں کہا کہ "باغ بن جائے ؟" 
7. اپنے ساتھی طلباء کے ساتھ مل کر گفتگو کریں :انسان کی نافرمانی اور زوال سے پہلے ہی خدا نے آدم حوا اور ان کی نسل کو حکم دے دیا تھا کہ وہ زمین کو محکوم کریں ۔ عبرانی زبان کے مطابق محکوم کرنے کا مطلب یہ ہے کہ خدمت لیں اور ضرورت پڑنے پر طاقت کا استعمال بھی کریں ۔ کیا آپ کو ذیل میں دی گئی دو چیزوں میں کوئی موازنہ نظر آتا ہے
1) خدا نے زمین کو ویران اور سنسان بنایا اور اس کے بعد اسے باقی تمام مخلوقات کے ساتھ مامور کر کے خوبصورت بنا دیا اور 
2) خدا نے انسان کو حکم دیا کہ وہ دنیا کو معمور اور محکوم کریں 
3) نافرمانی اور زوال سے پہلے بھی انسان کو یہ اہم ذمہ داری دی گئی تھی کہ وہ خدا کی بادشاہی کو پوری دنیا میں پھیلائے۔
عملی مشق 
· خدا کے کلام کے ہر حکم اور ہر تعلیم کی فرمانبرداری کریں ، چاہے آپ کی سمجھ کے مطابق ان میں تضاد ہی کیوں نہ ہو ۔
